Bindingsperioden til TDC mobil var på 6 måneder, og allerede på anden måned kunne de næste 4 måneder ikke gå stærkt nok.
Sammen med min mor købte jeg det her "smarte" to-personers abonnement, som altså var billigere end ét. Grunden til, jeg (med stor fortrydelse) måtte skifte fra CBB, som jeg er ekstremt tilfreds med, hvis kundeservice er i top og priserne i bund var, at jeg havde fået et nyt arbejde, der krævede en telefon, der kunne installere et specielt program. Hertil var jeg nødt til at købe et nyt simkort, da arbejdet ville begynde om mandagen, som jeg købte telefonen om torsdagen. Da simkortet er mindre end de normale, var jeg nødt til enten at købe et nyt - og hermed et abonnement hos TDC - eller at vente på, at CBB kunne tilsende et nyt, hvortil jeg ville skulle have et nyt nummer. Da anden regning kom fra TDC, stod der i specifikationen, at jeg angiveligt skulle have haft ringet til Rusland flere gange. Jeg kender ingen russere, og heller ikke engang landekoden til landet. Jeg måtte første gang ringe for at klage til TDC, da min regning så helt mærkelig ud. De forsøgte at forklare sig med, at det altså var det, specifikationen sagde, og efter lang tids diskussion - selvfølgelig på MIN telefonregning - fik jeg TDC til at sende regningen videre, hvorefter de erkendte at have lavet en fejl. Også min mor modtager en regning, som altså overskrider langt over de 8 timers taletid, vi begge har. Denne passer heller ikke. Det samme sker regningen efter det, regningen efter det og lur mig om ikke det sker regningen efter dét også! Jeg får at vide af flere personer, at TDC har gjort det nøjagtigt samme ved dem, at der er blevet krævet mange flere penge end der er brugt. En medarbejder fra Experten fortæller, at de også har forsøgt dette ved ham, men at han - som sælger af abonnementet - kender til de "skjulte" regler, og at han havde erfaret, at de snakkede pænere til ham end til andre kunder, og at de gerne erkendte "fejl" over for ham, og trak en del af regningen tilbage. Jeg finder dette meget uprofessionelt, da det viser et firma, der eksisterer ved at kræve langt mere gennem regninger, end de bør, og herefter faktisk fastholder, at regningen er korrekt - indtil man kender de her skjulte regler, som førnævnte sælger fortalte om, så vi andre, som ikke er inde i disse ting, er groft sagt egentlig dumme, og det udnytter TDC i stor stil. Både min mor og jeg er rasende, men kan ikke forlade TDC grundet bindingsperioden. Den afsluttende regning, jeg modtager, viser, at jeg har overskredet taletiden med 160 kr. Blot to uger efter kommer endnu en regning - denne gang på 300 kr., som jeg altså angiveligt skulle have ringet for på bare 14 dage. Jeg ringer til TDC og forklarer dem, at jeg har en opkaldstæller på min telefon, som jeg nulstillede 2 måneder forinden, og som tydeligt viser, jeg umuligt kan have overskredet taletiden, da den også har talt EFTER jeg skiftede tilbage til CBB, altså i knapt 3 måneder. Jeg får endnu engang en flabet medarbejder i røret, som faktisk griner af mig og siger, at specifikationen jo siger sådan og sådan, og at alt hun kan gøre er at sende mig videre til nogle andre, som kan ringe mig op på nogle specifikke dage, og kun på cirkatidspunkter, hvilket irriterer mig, da jeg har et arbejde, der skal passes, og som ingen dage passer ind under disse cirkatidspunkter. Jeg må til sidst overgive mig og tillade dem at ringe til mig mens jeg er på arbejde, for selvfølgelig ønsker jeg ikke at betale disse regninger. Den næste, jeg taler med, har også en rigtig træls attitude, og alle servicemedarbejdere, jeg har talt med, har haft det med at afbryde, hvilket er EKSTREMT provokerende! Hun fortæller det præcist samme som den anden medarbejder - ganske vist kan jeg godt selv læse mig til, hvorfor regningen kommer op på den pris, men det er jo skingrende tosset, når den ikke passer. Bl.a. står der, at jeg har haft ringet til fastnettelefoner i over en time, hvilket jeg ved er meget dyrere end at ringe til mobiltelefoner, så at disse mennesker fastholder, at regningen er korrekt, anser jeg for at være et slag i hovedet, da jeg ikke ligefrem er dum. Kvinden fortæller mig, at 1 minut og 1 sekund regnes op til 2 minutter, samt opkald og mislykkede opkald tæller som et helt minut, hvilket stadig ikke kommer til at passe, da min telefon jo selv har talt opkaldsvarigheden, og jeg ikke har mange mislykkede opkald. Hun beder mig skrive en klage til TDC, og udsætter begge regninger. Beskeden jeg får fra klagekoordinatoren foregår over e-mail, og selv herpå formår TDC at udvise en ubehagelig service. Der tales ned til mig, bl.a. ved at der tvivles på min troværdighed - som kunde er dette yderst grimt. Jeg skriver tilbage, at jeg er meget utilfreds, og at jeg er mere end glad for, at jeg endelig er ude af deres system, for hold nu OP, hvor de snyder! Jeg har nu modvilligt betalt begge regninger, men i det mindste er jeg blevet klogere, og vil absolut ikke anbefale TDC til NOGEN! Bare ved at læse de andre anmeldelser, bliver man hurtigt klar over, man skal holde sig fra disse. Man er i hvert fald sikker på at blive direkte berøvet og taget bagi ved at have abonnement herved.